22. ΑΠΟΦΑΣΙΣ ΥΠΟΥΡΓΟΥ ΠΑΙΔΕΙΑΣ Αριθ. Φ.141.2/59/9756 της 17/28 Φεβρ.  1975 (ΦΕΚ Β΄ 255) Περί τροποποιήσεως των περί εξετάσεων προόδου διατάξεων της Πολυτεχνικής Σχολής του Πανεπιστημίου Θεσσαλονίκης. Έχοντες υπ’ όψει: α)Τας διατάξεις της παρ. 5 της υπ’  αριθ.  107/1962   πράξεως   του   Υπουργικού Συμβουλίου, κυρωθείσης δια του άρθρ. 1 του Ν.Δ/τος υπ’ αριθ. 4263/62 «περί κυρώσεως της υπ’ αριθ. 107/62 Π.Υ.Σ. περί εισιτηρίων διαγωνισμών δι’ άπαντα τα Ανώτατα Εκπαιδευτικά Ιδρύματα και άλλων τινών διατάξεων και β)την πρότασιν της Πολυτεχνικής Σχολής του Πανεπιστημίου Θεσσαλονίκης (συνεδρία υπ’ αριθ. 551/3.12/1974) και της Συγκλήτου του αυτού Πανεπιστημίου (συνεδρία 22.1.1975) αποφασίζομεν: (Αντί για τη σελ. 550,07) Σελ. 550,07(α) Τεύχος Ε83-Σελ. 53 Πολυτεχνική Σχολή Πανεπιστημίου Θεσ/νίκης 31.Ε.λ.18-22 Εγκρίνομεν δια το ακαδημαϊκόν και μόνον έτος 1974/1975 την κατάργησιν, κατόπιν αποφάσεως της οικείας Σχολής, του υπό του άρθρ. 3 του Β.Δ. 563/1962 προβλεπομένου εγγράφου διαγωνισμού, δι’ άπαντα ή δια τινα μαθήματα της Πολυτεχνικής Σχολής του Πανεπιστημίου Θεσσαλονίκης. Ο βαθμός ετησίας προόδου, όστις προκύπτει επί τη βάσει των τριών υπολοίπων κριτηρίων, δύναται να μη κατατίθεται υπό των καθηγητών εις την Γραμματείαν της Σχολής, αλλά να λαμβάνηται υπ’ όψιν υπ’ αυτών κατά την αξιολόγησιν των φοιτητών εις τας προαγωγικάς εξετάσεις των περιόδων Ιουνίου, Οκτωβρίου και Δεκεμβρίου. 